**তারিসাই মুসাকান্দা** (ইংরেজি: Tarisai Musakanda; জন্ম: ৩১ অক্টোবর, ১৯৯৪) মাসভিঙ্গো এলাকায় জন্মগ্রহণকারী জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে মিড ওয়েস্ট রাইনোজ দলের প্রতিনিধিত্ব করেন। দলে তিনি মূলতঃ শীর্ষসারির ডানহাতি ব্যাটসম্যান হিসেবে খেলছেন।

প্রথম-শ্রেণীর ক্রিকেট
---------------------

২০১৪ সাল থেকে তারিসাই মুসাকান্দা’র প্রথম-শ্রেণীর খেলোয়াড়ী জীবন চলমান রয়েছে। ২০১৪ সালের আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। ২০১৪ সালে লিস্ট এ ক্রিকেটে অভিষেক ঘটে তার। এ বছরেই তার প্রথম-শ্রেণীর ক্রিকেটে অভিষিক্ত হন তিনি। ১১ নভেম্বর, ২০১৫ তারিখে কিকিতে মাতাবেলেল্যান্ড তুস্কার্সের বিপক্ষে লিস্ট এ ক্রিকেটে ৮২ রানের সর্বোচ্চ ইনিংস খেলেছেন তারিসাই মুসাকান্দা।

ডিসেম্বর, ২০১৮ সালে লোগান কাপের উদ্বোধনী খেলায় অংশ নেন। এ পর্যায়ে তিনি প্রথম-শ্রেণীর ক্রিকেটে প্রথমবারের মতো তার শতরানের সন্ধান পান।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্ট, পনেরোটি একদিনের আন্তর্জাতিক ও ছয়টিমাত্র টি২০আইয়ে অংশগ্রহণ করেছেন তারিসাই মুসাকান্দা। ১৪ জুলাই, ২০১৭ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৭ নভেম্বর, ২০১৬ তারিখে বুলাওয়েতে একই দলের বিপক্ষে একদিনের আন্তর্জাতিকে অভিষেক ঘটে তার। ২০ জুলাই, ২০১৮ তারিখে একই মাঠে সফরকারী পাকিস্তান দলের বিপক্ষে সর্বশেষ ওডিআইয়ে অংশ নেন তিনি।

অক্টোবর, ২০১৬ সালে সফররত শ্রীলঙ্কা দলের বিপক্ষে টেস্ট সিরিজ খেলার উদ্দেশ্যে তাকে জিম্বাবুয়ে দলের সদস্য করা হয়। পরের মাসে ওয়েস্ট ইন্ডিজ দলসহ ত্রি-দেশীয় সিরিজ খেলার জন্যে তাকে জিম্বাবুয়ের একদিনের দলে রাখা হয়। শ্রীলঙ্কার বিপক্ষে চূড়ান্ত খেলায় তার ওডিআই অভিষেক পর্ব সম্পন্ন হয়।

ফেব্রুয়ারি, ২০১৭ সালে ঐ বছরের শেষদিকে ইংল্যান্ড গমনার্থে জিম্বাবুয়ে ক্রিকেট কর্তৃক একাডেমি দলের সদস্যরূপে তাকে অন্তর্ভুক্ত করা হয়। ২০১৭ সালে শ্রীলঙ্কা গমনার্থে তাকে জিম্বাবুয়ে দলের সদস্য করা হয়। ১৪ জুলাই, ২০১৭ তারিখে কলম্বোয় সিরিজের একমাত্র টেস্টে তার অভিষেক পর্ব সম্পন্ন হয়।

ত্রি-দেশীয় সিরিজে অংশগ্রহণ
---------------------------

জুন, ২০১৮ সালে জিম্বাবুয়েতে অনুষ্ঠিত ত্রি-দেশীয় সিরিজকে সামনে রেখে তাকে জিম্বাবুয়ের নির্বাচিত একাদশের পক্ষে প্রস্তুতিমূলক খেলায় রাখা হয়। একই মাসের শেষদিকে ত্রি-দেশীয় সিরিজের জন্যে জিম্বাবুয়ের ২২-সদস্যের টি২০আই দলের প্রাথমিক তালিকায় তাকে রাখা হয়। ১ জুলাই, ২০১৮ তারিখে হারারেতে অনুষ্ঠিত ত্রি-দেশীয় প্রতিযোগিতায় পাকিস্তানের বিপক্ষে টি২০আইয়ে অভিষেক ঘটে তার।

সেপ্টেম্বর, ২০১৮ সালে আফ্রিকা টি২০ কাপে জিম্বাবুয়ে দলের অধিনায়ক হিসেবে তাকে ঘোষণা করা হয়। ঐ প্রতিযোগিতায় জিম্বাবুয়ের পক্ষে সর্বোচ্চ রান সংগ্রাহক ছিলেন। চার খেলা থেকে ১৮২ রান সংগ্রহ করেন তিনি।

তথ্যসূত্র
---------

1. ↑  "Tarisai Musakanda"। *ESPN Cricinfo*। সংগ্রহের তারিখ ২৭ জুন ২০১৫।
2. ↑  "Carl Mumba's eight-for lifts Rhinos to the top of Logan Cup table"। *ESPN Cricinfo*। সংগ্রহের তারিখ ৬ ডিসেম্বর ২০১৮।
3. ↑  "Chatara, Panyangara unfit for Sri Lanka Tests"। *ESPN Cricinfo*। সংগ্রহের তারিখ ২৬ অক্টোবর ২০১৬।
4. ↑  "Musakanda, Mumba among new faces in Zimbabwe's tri-series squad"। *ESPNcricinfo*। ESPN Sports Media। ১১ নভেম্বর ২০১৬। সংগ্রহের তারিখ ১১ নভেম্বর ২০১৬।
5. ↑  "Zimbabwe Tri-Nation Series, Final: Zimbabwe v Sri Lanka at Bulawayo, Nov 27, 2016"। *ESPNcricinfo*। ESPN Sports Media। ২৭ নভেম্বর ২০১৬। সংগ্রহের তারিখ ২৭ নভেম্বর ২০১৬।
6. ↑  "ZC announces 16-member Academy squad for England tour"। *ESPN Cricinfo*। সংগ্রহের তারিখ ১৭ ফেব্রুয়ারি ২০১৭।
7. ↑  "Zimbabwe tour of Sri Lanka, Only Test: Sri Lanka v Zimbabwe at Colombo (RPS), Jul 14-18, 2017"। *ESPN Cricinfo*। সংগ্রহের তারিখ ১৪ জুলাই ২০১৭।
8. ↑  "Graeme Cremer, Sikandar Raza left out of T20 practice matches"। *ESPN Cricinfo*। সংগ্রহের তারিখ ৮ জুন ২০১৮।
9. ↑  "Raza, Taylor absent from Zimbabwe T20I squad"। *ESPN Cricinfo*। সংগ্রহের তারিখ ২০ জুন ২০১৮।
10. ↑  "1st match, Zimbabwe Twenty20 Tri-Series at Harare, Jul 1 2018"। *ESPN Cricinfo*। সংগ্রহের তারিখ ৪ জুলাই ২০১৮।
11. ↑  "Musakanda to captain Zimbabwe Select in Africa T20 Cup"। *Cricket South Africa*। ৩ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৮।
12. ↑  "Africa T20 Cup, 2018/19 - Zimbabwe: Batting and bowling averages"। *ESPN Cricinfo*। সংগ্রহের তারিখ ১৬ সেপ্টেম্বর ২০১৮।

বহিঃসংযোগ
---------

* ইএসপিএনক্রিকইনফোতে তারিসাই মুসাকান্দা উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে তারিসাই মুসাকান্দা  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
মিড ওয়েস্ট রাইনোজ  – বর্তমান দল |
| --- |
| 
* ১ টেলর (অঃ ও উইঃ)
* ৬ ওয়েসেলস (উইঃ)
* ৯ ওয়ালার
* ১০ সিবান্দা (সহঃ অঃ)
* ব্রুম
* চাপানগু
* চিনোয়া
* চকুনাঙ্গা
* মাদজিভা
* মায়াভো (উইঃ)
* এমবোফানা
* মুর
* মুগাভা
* মুয়াম্বা
* মুনাইদে
* মুসাকান্দা
* মুঝাঙ্গে
* নিয়াথি
* রেইনফোর্ড
* কোচা: -

 |